b'\n_START_ARTICLE_\nNew York Dolls\n_START_PARAGRAPH_\nNew York Dolls er en amerikansk rockgruppe, der blev dannet i beyndelsen af 1970\'erne. Bandet var aktivt i fem \xc3\xa5r, men fik ikke nogen st\xc3\xb8rre succes f\xc3\xb8r de blev opl\xc3\xb8st. I 2004 blev gruppen gendannet og de udgav en plade i 2006._NEWLINE_P\xc3\xa5 trods af den manglende kommercielle succes under gruppens levetid, ses The New York Dolls ofte som forg\xc3\xa6ngere til b\xc3\xa5de punken og den senere glam metal. Flere punksbands og metalbands har n\xc3\xa6vnt The New York Dolls som inspiration, herunder artister som Sex Pistols, Hanoi Rocks, M\xc3\xb6tley Cr\xc3\xbce, Guns N\' Roses, Billy Idol og Morrissey._NEWLINE_The New York Dolls kombinerede r\xc3\xa5 rockmusik \xc3\xa1 la Rolling Stones med r\xc3\xa5 pre-punk-attitude som de samtidige MC5, Ramones og Iggy Pop, ligesom bandet gik i ekcentriske kostymer og med kraftig sminke som glamrockerne Marc Bolan og David Bowie.\n_START_SECTION_\nBiografi\n_START_PARAGRAPH_\nThe New York Dolls blev dannet af Johnny Thunders (Johnny Genzale), der efter at have m\xc3\xb8dt sit idol, Rolling Stones-guitaristen Keith Richards, var taget til London i 1969. Thunders vendte tilbage til New York med indtryk fra den britiske musikscene og t\xc3\xb8jmode. Efter nogle skiftende bes\xc3\xa6tninger bestod det oprindelige band af Han dannede herefter bandet The Dolls med trommeslageren Billy Murcia og guitaristerne Arthur Kane og Rick Rivets._NEWLINE_Bandet blev oprindelig dannet af Sylvain Sylvain og trommeslageren Billy Murcia. Kort efter kom Johnny Thunders med p\xc3\xa5 bas, men Sylvain l\xc3\xa6rte ham hurtigt at spille guitar. Sylvain forlod bandet og tog til London og Murcia mistede ogs\xc3\xa5 interessen for bandet. Thunders kom herefter med i et band med Arthur Kane og Rick Rivets. Thunders fik Murcia ind i bandet, der fik navnet "Actress". Senere som David Johansen med. Da Sylvain vendte tilbage fra Europa r\xc3\xb8g Rick Rivets ud af bandet._NEWLINE_Bandet fik en manager og fik kort efter muligh d for at spille opvarmning for Rod Stewart ved en koncet i London. Under en kort efterf\xc3\xb8lgende turne i England i 1972 d\xc3\xb8de Murcia af en overdosis._NEWLINE_Eftre at v\xc3\xa6re vendt tilbage til New York kom Jerry Nolan med i gruppen p\xc3\xa5 trommer og bandet gik i gang med indspilningerne til deres debutalbum, New York Dolls, som Mercury Records havde skrevet kontrakt p\xc3\xa5. Albummet blev produceret af Todd Rundgren, der dog senere i et interview fortalte, at han stort set ikke havde noget at g\xc3\xb8re med indspilningen, da bandets medlemmer konstant diskuterede, hvordan pladen skulle mikses. Albumet solgte d\xc3\xa5rlig, s\xc3\xa6rlig i det amerikanske mainstremmarked. Publikum var delte, og gruppen blev i 1973 af l\xc3\xa6serne af bladet Creem p\xc3\xa5 en gang stemt ind som \xc3\xa5rets bedste nye gruppe og som \xc3\xa5rets v\xc3\xa6rste gruppe. Efter det andet album, Too Much Too Soon, ogs\xc3\xa5 blev en kommerciel fiasko, droppede Mercury bandet._NEWLINE_Uden pladekontrakt og med interne konflikter i bandet, der havde et st\xc3\xb8rre forbrug af diverse stoffer, forlod Thunders gruppen, der gik i semi-opl\xc3\xb8sning. I de sidste m\xc3\xa5neders levetid var de under management af Malcolm McLaren, der tilrettelagde en r\xc3\xa6kke koncerter med bl.a. bandet Television med Tom Verlaine og Richard Hell. Bandet havde en succesfuld optr\xc3\xa6den p\xc3\xa5 Beacon Theater nyt\xc3\xa5raften 1975.\n_START_SECTION_\nGendannelse\n_START_PARAGRAPH_\nEfter at bandet gik i opl\xc3\xb8sning \xc3\xa6ndredes musiksmagen sig bl.a. som f\xc3\xb8lge af punkens store succes i slutningen af 1970\'erne og begyndelsen af 1980\'erne. Den britiske musiker og sanger Morrissey, der havde v\xc3\xa6ret formand for den britiske fanklub for New York Dolls i 70\'erne fik overtalt de overlevende medlemmer (THunders var d\xc3\xb8d i 1991 angiveligt af en overdosis) til at en gendannelse af bandet i 2004. Gendannelsen var succesfuld og bandet n\xc3\xa5ede at spille p\xc3\xa5 en r\xc3\xa6kke festivaler i Storbritannien og at udgive et livealbum i 2006. Arthur Kane d\xc3\xb8de dog den 13. juli 2004 af leuk\xc3\xa6mi. Bandet har optr\xc3\xa5dt ved en r\xc3\xa6kke lejligheder siden.'